
	FLAGGINSTRUKS

	Godkjent av:  Universitetsdirektøren
	Dato: 17.02.05


1.0   LOVER OG FORSKRIFTER

All flagging ved Universitetet i Tromsø skal skje i samsvar med gjeldende lover og forskrifter, herunder:

1. Lov om Norges Flag av 10. desember 1898.
2. Forskrift angående bruk av statsflagget og handelsflagget av 21.oktober 1927 (med endringer av  03.12.2004)
3. Forskrift om bruk av det samiske flagget av 27. mai 2004.
2.0  FLAGGSTED

Det offisielle flaggstedet for UiTø er ved Administrasjonsbygget. I tillegg kan det flagges fra andre bygninger der det er flaggstenger.

3.0   BRUK AV STATSFLAGGET OG HANDELSFLAGGET (flaggforskrift av 1927)
”Det skal flagges ved statlige virksomheter på de offisielle flaggdager. Flagging skal skje ved bruk av statsflagget” (§4 første ledd). 

I samsvar med flaggforskriftens §4 ”kan der også flagges med statsflagg ved andre høytidelige og festlige anledninger innen nasjonen eller kongehuset og ved offisielle besøk av medlemmer av kongehuset og av utenlandske statsoverhoder og fyrstelige personer, samt når det av hensyn til vedkommende statsinstitusjon utøvende virksomhet anses særlig viktig eller ønskelig”. 

”Derimot må statsflagget ikke heises ved høytideligheter av helt privat karakter uten i forbindelse med vedkommende statsinstitusjons utøvende virksomhet” (§4 siste ledd).   

4.0   BRUK AV DET SAMISKE FLAGGET (flaggforskrift av 2004)

”Det samiske flagget kan brukes på de fastsatte samiske flaggdagene og ved offisielle samiske anledninger og markeringer. Flagget kan brukes ved andre høytider og festlige anledninger for det samiske folket” (§4).

”Det samiske flagget kan brukes alene eller sammen med det norske statsflagget, det norske handelsflagget, andre nasjoners flagg og andre typer flagg” (§5). 

5.0 FLAGGDAGER  

Ved Universitetet i Tromsø skal det flagges på følgende dager:

5.1  Offisielle flaggdager  

På offisielle flaggdager skal det flagges med statsflagget
:

	1. 
	januar
	1. nyttårsdag

	21.
	januar
	H.K.H  Prinsesse Ingrid Alexandras fødselsdag

	6.
	februar
	Samefolkets dag1

	21.
	februar
	H.M. Kong Harald Vs fødselsdag

	(bevegelig)
	1. påskedag

	1.
	mai
	Offentlig høytidsdag

	8.
	mai
	Frigjøringsdagen 1945

	17.
	mai
	Grunnlovsdagen

	(bevegelig)
	1. pinsedag

	7. 
	juni
	Unionsoppløsningen 1905

	4. 
	juli
	H.M.  Dronning Sonjas fødselsdag 

	20. 
	juli
	H.K.H Kronprins Håkon Magnus’ fødselsdag 

	29.
	juli
	Olsokdagen

	19.
	august
	H.K.H Kronprinsesse Mette-Marits fødselsdag

	25.
	desember
	1. juledag 

	(bevegelig)
	Valgdager ved Stortingsvalg


5.2  Samiske flaggdager 

På følgende samiske flaggdager skal det flagges med det samiske flagget:

	9. 
	august
	FNs internasjonale urfolksdag

	9. 
	oktober
	Åpning av Sametinget i Norge i 1989.


5.3  Begivenheter/arrangement ved Universitetet

Ved markering av begivenheter/arrangement ved UiTø skal det som hovedregel
 flagges med handelsflagget, det samiske flagget og universitetsflagget:
	28.
	mars
	Stortingsvedtak om etablering av universitet i Tromsø 1968

	(bevegelig)
	Semesterstart på høsten

	(bevegelig)
	Særskilte anledninger – avgjøres av Universitetsdirektøren i hvert enkelt tilfelle


5.4  Flagging ved dødsfall/begravelser

Som hovedregel skal det ikke flagges ved tilsatte eller studenters dødsfall. Det åpnes imidlertid for flagging ved helt spesielle hendelser. Dette avgjøres i hvert enkelt tilfelle av Universitetsdirektøren. 

6.0  RUTINER VED FLAGGING

God flaggskikk

Det skal utvises god flaggskikk i forbindelse med flagging. Dette innebærer at all flagging er forbundet med høytidelighet og at alle flagg skal behandles med respekt.

Flaggenes plassering

Det norske flagget skal henge i midten, og skal heises først og fires sist når flere flagg​stenger er i bruk. Ved bruk av det samiske flagget ved offisielle norske flaggdager og ved offisielle norske anledninger, skal det samiske flagget plasseres på plassen til høyre for det norske flagget. Dette gjelder også ved bruke av det samiske flagget sammen med det norske flagget på samiske flaggdager og ved samiske anledninger 
 . 

Flaggtider (Nordland, Troms og Finnmark)

Flagget heises i tidsrommet mars – oktober kl. 08.00 og hales ved solnedgang, dog ikke senere enn kl. 21.00. 

I tidsrommet november – februar heises flagget kl. 10.00 og hales kl. 15.00.

Heising og firing av flagg

Flagget skal heises og fires med stramme liner og så nær stangen som mulig. Det skal aldri flagges med ødelagte/bleknede flagg. Ved væromslag/nedbør må linene kontrolleres i løpet av flaggdagen for mulig behov for stramming/etterslipp. 

Flagging på halv stang.

Ved flagging på halv stang skal flagget først heises i topp og deretter fires ned 1/3 av stangens høyde.  Ved flagging på halv stang ved bisettelse/begravelse skal flagget heves i topp etter endt seremoni. 

Oppbevaring

Vått flagg tørkes straks på dertil egnet sted, slik at det henger fritt uten å berøre bakken, gulv eller lignende.  Flagget skal være sammenrullet og surret med flaggets endesnorer når det ikke er i bruk. 

7.0  ANSVAR

Teknisk avdeling er ansvarlig for flagging ved UiTø i samsvar med denne instruks.













� På 6. februar heises det samiske flagget sammen med statsflagget





� Avgjøres av Universitetsdirektøren i samsvar med gjeldende forskrifter om bruk av flaggene.


� Forskrift om bruk av det samiske flagget av 2004

